Talviolympialaiset 2002

XIX talviolympialaiset olivat vuonna 2002 Yhdysvaltojen Salt Lake Cityssä järjestetyt talviolympialaiset. Kilpailut avattiin 8. helmikuuta ja päätettiin 24. helmikuuta. Olympiatulen sytytti Mike Eruzionen johdolla Yhdysvaltain jääkiekkomaajoukkue vuodelta 1980.

Valintaprosessi 
Pitopaikka päätettiin KOK:n yleiskokouksessa 16. kesäkuuta 1995 Budapestissä Unkarissa.  Talviolympialaisten 2002 toimitusjohtajana toimi Mitt Romney.

Hakuskandaali 

Kilpailu vuoden 2002 talviolympialaisista alkoi käytännössä heti vuoden 1998 Naganon talvikisavalinnan jälkeen eli koski vuosia 1991–1995, ja tähän ajanjaksoon liittyivät marraskuussa 1998 paljastuneet Salt Lake Cityn järjestelykomitean (engl. lyhenne SLOC) lahjontaepäilyt. Asian käsittely kävi kiihkeänä aina joulukuusta 1998 alkaen maaliskuussa 1999 järjestettyyn KOK:n ylimääräiseen kokoukseen, jossa päätettiin KOK-jäsenten erottamisista ja varoituksista. Viimeiset asiaa koskevat selvitykset tehtiin kesäkuun 1999 Soulin KOK-kokoukseen mennessä. Kaikkiaan tämän selvityksen tuloksena neljä KOK-jäsentä erosi, kuusi erotettiin ja kahdeksan sai eriasteisia varoituksia.

Lajit 
Olympiaohjelmassa oli 78 tapahtumaa 15 eri urheilulajissa.

Kilpailujen kohokohtia 
 Samppa Lajunen voitti yhdistetyssä kolme kultamitalia (enimmäismäärä)
 Ole Einar Bjørndalen voitti ampumahiihdossa neljä olympiakultaa (10 km, 12,5 km, 20 km ja 4 × 7,5 km viesti) eli enimmäismäärän
 Sveitsiläinen Simon Ammann voitti kaksi olympiakultaa mäkihypyssä (normaalimäki ja suurmäki)
 Janica Kostelić voitti kolme olympiakultaa ja yhden hopean alppihiihdossa (Kroatian ensimmäiset talviolympiamitalit)
 Kiina voitti historiansa ensimmäisen talviolympiakultamitalin
 KISS soitti kisojen lopuksi "Rock and Roll All Nitein"

Kilpailupaikat 

 Deer Valley – Alppihiihto ja Freestylehiihto
 E-Center – Jääkiekko
 Park City Mountain Resort – Alppihiihto ja lumilautailu
 Peaks Ice Arena – Jääkiekko
 Salt Lake Ice Center – Taitoluistelu ja kaukalopikaluistelu
 Snowbasin – Alppihiihto
 Soldier Hollow – Ampumahiihto, pohjoismaiset hiihtolajit ja yhdistetty
 The Ice Sheet at Ogden – Curling
 Utah Olympic Oval – Pikaluistelu
 Utah Olympic Park Track – Rattikelkkailu, ohjaskelkkailu ja skeleton
 Utah Olympic Park Jumps – Mäkihyppy

Muut paikat 
 Rice-Eccles Stadium – Avajaiset ja päättäjäiset
 2002 Olympic Medals Plaza – Mitalienjako paikka
 2002 Olympic Village – Olympiakylä
 Park City Main Street
 Salt Lake Olympic Square

Osallistujat 

Kisoihin osallistui 2 399 urheilijaa 77 maasta.

Mitalitaulukko 

Vuoden 2002 talviolympialaisten mitalitaulukon ykkössijan saavutti Norja.

Kuvagalleria

Katso myös 
 Talviparalympialaiset 2002

Lähteet

Aiheesta muualla 

 Järjestäjän viralliset kotisivut 
 Yle urheilu – Olympian renkailla: Salt Lake City 2002 – Skandaaleja ja turvatoimia 

Seulonnan keskeiset artikkelit